สำนักพุทธฯ เปิดพุทธมณฑล ให้คนมาถวายสักการะพระบรมศพ จอดรถ-พักผ่อน
สำนักพุทธฯ เปิดพุทธมณฑลให้คนมาถวายสักการะพระบรมศพ จอดรถ-พักผ่อน ประสาน ขสมก.จัดรถรับ-ส่งสนามหลวง ส่วนวันที่ 19 ต.ค. วัดทั่วโลกจะประกอบพิธีบำเพ็ญกุศลเพื่อถวายเป็นพระราชกุศลสัตตมวาร (7 วัน) มีศูนย์กลางการจัดพิธีที่วัดปากน้ำ ภาษีเจริญ,เมื่อวันที่ 18 ต.ค. 59 นายประดับ โพธิกาญจนวัตร โฆษกสำนักงานพระพุทธศาสนาแห่งชาติ (พศ.) กล่าวว่า พล.อ.ประยุทธ์ จันทร์โอชา นายกรัฐมนตรี มีข้อห่วงใยประชาชนที่เดินทางมาแสดงความอาลัยแด่พระบาทสมเด็จพระปรมินทรมหาภูมิพลอดุลยเดช โดยนายสุวพันธุ์ ตันยุวรรธนะ รัฐมนตรีประจำสำนักนายกรัฐมนตรี กำกับดูแล พศ. ประสานมายัง พศ.ในการใช้พื้นที่พุทธมณฑลบริการจอดรถ ห้องน้ำ อาหาร และที่พักตามข้อห่วงใยนายกรัฐมนตรี โดยเปิดให้จอดรถในพื้นที่พุทธมณฑลจำนวน 1,000 คัน,นอกจากนี้ ประชาชนยังสามารถจอดรถได้บริเวณริมถนนพุทธมณฑลสาย 4 และถนนพุทธอุทยาน ที่สามารถรองรับรถที่จะมาจอดได้ประมาณ 5,000 คัน ซึ่งทางองค์การขนส่งมวลชนกรุงเทพยังได้จัดรถเมล์บริการรับส่งประชาชนจากพื้นที่พุทธมณฑล เพื่อไปยังท้องสนามหลวงด้วย โดยพร้อมบริการตั้งแต่บัดนี้เป็นต้นไป ส่วนประชาชนที่จะมาพักที่พุทธมณฑล ให้เตรียมเครื่องนอนที่จำเป็นมาด้วย ทั้งนี้หากอาคารที่เตรียมไว้ไม่เพียงพอ ประชาชนสามารถนำเต็นท์มากางบริเวณพุทธมณฑลได้,นายประดับ กล่าวต่อไปว่า สำหรับในวันที่ 19 ต.ค. 59 วัดทั่วโลกจะประกอบพิธีบำเพ็ญกุศลเพื่อถวายเป็นพระราชกุศลสัตตมวาร (7 วัน) ตามประกาศมติมหาเถรสมาคม (มส.) โดยในส่วนกลาง มีศูนย์กลางการจัดพิธี ที่วัดปากน้ำ ภาษีเจริญ มีสมเด็จพระมหารัชมังคลาจารย์ (ช่วง วรปุญฺโญ) ผู้ปฏิบัติหน้าที่สมเด็จพระสังฆราช เป็นประธานประกอบพิธี จึงขอเชิญชวนประชาชนร่วมพิธีบำเพ็ญกุศล เพื่อถวายเป็นพระราชกุศลโดยพร้อมเพรียงกันทั่วประเทศ พระสงฆ์ไทยในสิงคโปร์จัดบำเพ็ญพระราชกุศล ขณะเดียวกันที่ วัดอานัทเมตยาราม ประเทศสิงคโปร์ สมัชชาสงฆ์ไทยในสิงคโปร์ พร้อมด้วยพระธรรมทูตไทยในสิงคโปร์ จัดพิธีสวดพระอภิธรรม เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช โดยมีพระพรหมสิทธิ เจ้าอาวาสวัดสระเกศราชวรมหาวิหาร กรรมการ มส. ในฐานะประธานสำนักงานกำกับดูแลพระธรรมทูตในต่างประเทศ เป็นประธาน ซึ่งในพิธีดังกล่าวมีพุทธศาสนิกชนชาวสิงคโปร์มาร่วมพิธีเป็นจำนวนมาก.
สำนักพุทธฯ เปิดพุทธมณฑลให้คนมาถวายสักการะพระบรมศพ จอดรถ-พักผ่อน ประสาน ขสมก.จัดรถรับ-ส่งสนามหลวง ส่วนวันที่ 19 ต.ค. วัดทั่วโลกจะประกอบพิธีบำเพ็ญกุศลเพื่อถวายเป็นพระราชกุศลสัตตมวาร (7 วัน) มีศูนย์กลางการจัดพิธีที่วัดปากน้ำ
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,ในหลวง,พระบรมศพ,พระบรมศพในหลวง,รัชกาลที่ 9,ในหลวง รัชกาลที่ 9,ในหลวง ร.9,พศ.,ประดับ โพธิกาญจนวัตร,พุทธมณฑล,ถนนพุทธอุทยาน,วัดปากน้ำ,พระราชกุศลสัตตมวาร,สมเด็จช่วง,วัดอานัทเมตยาราม,สิงคโปร์